Kirill av Turov

Kirill av Turov (belarusisk: Кіры́ла Ту́раўскі, ; født ca. 1130, død ca. 1182) var biskop i den ortodokse kirke og ble helgenkåret. Han var en tidlig, og anerkjent, teolog fra Kievriket; og bodde i Turau, i dag sør i Belarus.Christine Amadou i innledningen til antologien Østkirken, 2002 

Lite er kjent om hans liv; de beste kildene er konvensjonelle helgenbiografier fra ca 1250. Han skal ha kommet fra en velstående familie, og ha gått i kloster som ung mann. I klosteret ble hans teologiske evner verdsatt. Det er usikkert om han egentlig hadde en biskoptittel, eller om denne er tilskrevet ham av ettertiden, for å gi ham autoritet; det meste av hans forfatterskap er skrevet fra en abbeds ståsted, med munker som målgruppe.

Hans evner som predikant var verdsatt. Preknene var høyretoriske, med innslag av dramatiserende dialog og bruk av metaforer. I én preken sammenlignes oppstandelsen med våren, og den smeltende snøen med Thomas' tvil som forsvinner. 

Hans Preken om nedtagelsen fra korset er oversatt til norsk i antologien Østkirken, 2002.

Litteratur

 Referanser 

Kategori:Helgener
Kategori:Russiske helgener
Kategori:Belarusiske biskoper
Kategori:Ortodokse biskoper
Kategori:Religiøse lærere og filosofer representert i bokserien Verdens hellige skrifter
Kategori:Personer fra Zjytavitsy rajon
Kategori:Fødsler på 1100-tallet
Kategori:Dødsfall på 1100-tallet